CELEX: 32008D0287
Language: sk
Date: 2008-04-03 00:00:00
Title: 2008/287/ES: Rozhodnutie Komisie z  3. apríla 2008 o financovaní pracovného programu na rok 2008 týkajúceho sa nástrojov odbornej prípravy v oblasti bezpečnosti potravín, zdravia zvierat, blaha zvierat a zdravia rastlín

4.4.2008   
            
            
               SK
            
            
               Úradný vestník Európskej únie
            
            
               L 93/25
            
         
      ROZHODNUTIE KOMISIE
   
   z 3. apríla 2008
   o financovaní pracovného programu na rok 2008 týkajúceho sa nástrojov odbornej prípravy v oblasti bezpečnosti potravín, zdravia zvierat, blaha zvierat a zdravia rastlín
   (2008/287/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a najmä na jeho článok 75,
   so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 90,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (3), a najmä na jej článok 2 ods. 1 písm. i),
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (4), a najmä na jeho článok 51 a článok 66 ods. 1 písm. b) a c),
   keďže:
   
               (1)
            
            
               V súlade s článkom 75 nariadenia (ES, Euratom) č. 1605/2002 a článkom 90 nariadenia (ES, Euratom) č. 2342/2002 by viazaniu výdavkov malo predchádzať rozhodnutie o financovaní, ktoré určuje hlavné prvky akcie spojenej s výdavkami z rozpočtu.
            
         
               (2)
            
            
               V oblasti nástrojov odbornej prípravy sa plánujú rôzne akcie v rámci niekoľkých právnych aktov týkajúcich sa bezpečnosti potravín, zdravia zvierat, blaha zvierat a zdravia rastlín. Tieto akcie musia byť financované z rozpočtu Spoločenstva. Financovanie takýchto akcií by malo byť predmetom jedného rozhodnutia,
            
         ROZHODLA TAKTO:
   Jediný článok
   Pracovný program v prílohe, ktorý sa týka financovania akcií spojených s nástrojmi odbornej prípravy v oblasti bezpečnosti potravín, zdravia zvierat, blaha zvierat a zdravia rastlín v roku 2008, sa prijíma.
   Za jeho uverejnenie a vykonávanie zodpovedá generálny riaditeľ Generálneho riaditeľstva pre zdravie a ochranu spotrebiteľa.
   
      V Bruseli 3. apríla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 248, 16.9.2002, s. 1. Nariadenie naposledy zmenené a doplnené nariadením (ES) č. 1525/2007 (Ú. v. EÚ L 343, 27.12.2007, s. 9).
   
      (2)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).
   
      (3)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2007/41/ES (Ú. v. EÚ L 169, 29.6.2007, s. 51).
   
      (4)  Ú. v. EÚ L 165, 30.4.2004, s. 1, korigendum v Ú. v. EÚ L 191, 28.5.2004, s. 1. Nariadenie naposledy zmenené a doplnené nariadením Komisie (ES) č. 180/2008 (Ú. v. EÚ L 56, 29.2.2008, s. 4).
   
      PRÍLOHA
      Pracovný program na rok 2008 týkajúci sa nástrojov odbornej prípravy v oblasti bezpečnosti potravín, zdravia zvierat, blaha zvierat a zdravia rastlín
      ODBORNÁ PRÍPRAVA
      1.   Rozpočtové položky: 17 04 07 01 a 17 04 04 01
      
         Právny základ:
      
      
                  —
               
               
                  nariadenie (ES) č. 882/2004, článok 51 a článok 66 ods. 1 písm. b),
               
            
                  —
               
               
                  smernica 2000/29/ES, článok 2 ods. 1 písm. i).
               
            Cieľom akcie, ktorá má byť financovaná v rámci tohto rozpočtu, je rozvoj, organizácia a poskytovanie kurzov odbornej prípravy, workshopov alebo seminárov v Spoločenstve a v tretích krajinách s cieľom zabezpečiť, aby boli pracovníci, ktorí vykonávajú úradné kontroly, primerane vyškolení. Vládni úradníci, vnútroštátne orgány a laboratórni odborníci budú prostredníctvom týchto kurzov odbornej prípravy a seminárov informovaní o právnych predpisoch Spoločenstva týkajúcich sa krmív a potravín a požiadavkách na kontrolu týkajúcich sa krmív a potravín, ktoré sa majú povoliť na trhoch Spoločenstva, a budú v oblasti týchto právnych predpisov a požiadaviek na kontrolu školení.
      Komisia prispieva k odbornej príprave úradníkov v členských štátoch tak, že dopĺňa odbornú prípravu získanú na vnútroštátnej úrovni odbornou prípravou týkajúcou sa aspektov, ktoré sú relevantné z hľadiska Spoločenstva.
      V roku 2008 sa akcie odbornej prípravy budú týkať týchto tém:
      
                  —
               
               
                  kontrolné postupy v oblasti potravín a krmív založené na zásadách HACCP (Hazard Analysis Critical Control Point – analýza nebezpečenstva a kritické kontrolné body); audítorské techniky na overenie implementácie systémov HACCP,
               
            
                  —
               
               
                  veterinárne kontroly a kontroly bezpečnosti potravín na hraničných inšpekčných staniciach (letiská, námorné prístavy a cesty/železnica),
               
            
                  —
               
               
                  hygiena a kontrola potravín: ryby, mäso a mliečne výrobky,
               
            
                  —
               
               
                  prevencia, kontrola a eradikácia prenosných spongiformných encefalopatií,
               
            
                  —
               
               
                  kontroly zdravia rastlín (karanténny režim ES týkajúci sa rastlín uplatňujúci sa na zemiaky, vnútorný karanténny režim ES týkajúci sa rastlín, karanténny režim ES týkajúci sa rastlín uplatňujúci sa na dovoz),
               
            
                  —
               
               
                  prípravky na ochranu rastlín (bezpečnostné aspekty týkajúce sa potravín a krmív): hodnotenie a registrácia,
               
            
                  —
               
               
                  zoonózy a mikrobiologické kritériá pre potraviny,
               
            
                  —
               
               
                  blaho zvierat: omračovanie a zabíjanie zvierat v bitúnkoch a pri zvládaní nákazy a blaho zvierat počas prevozu,
               
            
                  —
               
               
                  právo týkajúce sa potravín, právo týkajúce sa krmív, predpisy o zdraví zvierat, blahu zvierat a zdraví rastlín (8 800 000 EUR).
               
            Financovanie: prostredníctvom verejného obstarávania.
      Celkový rozpočet vyhradený na verejné obstarávanie počas roka dosahuje výšku 8 800 000 EUR.
      V prípade každej z uvedených technických otázok bude podpísaná jedna alebo viac osobitných zmlúv na poskytnutie služieb. Odhaduje sa, že bude podpísaných približne 14 zmlúv na poskytnutie služieb. Externí dodávatelia sú zapojení najmä do organizačných a logistických aspektov činností v oblasti odbornej prípravy.
      Cieľom je začať postup verejného obstarávania čo najskôr (približne medzi marcom a májom), aby boli zmluvy podpísané počas roka 2008.
      2.   Rozpočtová položka: 17 01 04 05
      
         Právny základ:
      
      
                  —
               
               
                  nariadenie (ES) č. 882/2004, článok 66 ods. 1 písm. c).
               
            Cieľom akcie, ktorá má byť financovaná v rámci tohto rozpočtu, je získať spätnú väzbu o odbornej príprave. Spätná väzba je jedným z kľúčových prvkov v oblasti lepšej odbornej prípravy pre bezpečnejšie potraviny. Súčasťou toho je vypracovanie správy o činnostiach v roku 2007.
      Spätná väzba o odbornej príprave sa získa aj prostredníctvom ex-post hodnotenia. Formuláre/dotazníky na tento účel budú distribuované reprezentatívnej vzorke účastníkov po ich účasti na odbornej príprave s cieľom posúdiť vplyv odbornej prípravy na ich profesionálny život.
      Na záver, na lepšiu organizáciu programov odbornej prípravy je potrebné financovať vybavenie a nástroje v oblasti informačných technológií, ako aj propagačný materiál, informačné a komunikačné pomôcky (308 000 EUR).
      Financovanie: existujúce rámcové zmluvy.
      Odhaduje sa, že budú podpísané približne 4 zmluvy na poskytnutie služieb.
      Orientačný časový rámec na podpísanie zmlúv: medzi marcom a júlom.
      Zhrnutie
      
                  Číslo
               
               
                  Názov
               
               
                  Rozpočtová položka
               
               
                  Právny základ
               
               
                  Suma v EUR
               
            
                  1
               
               
                  Odborná príprava: externé zmluvy na vykonávanie programu odbornej prípravy
               
               
                  17 04 07 01
               
               
                  nariadenie (ES) č. 882/2004
               
               
                  8 350 000
               
            
                  17 04 04 01
               
               
                  smernica Rady 2000/29/ES
               
               
                  450 000
               
            
                  2
               
               
                  Odborná príprava: výročná správa, ex-post hodnotenie, vybavenie a nástroje v oblasti informačných technológií, propagačný materiál, informačné a komunikačné pomôcky
               
               
                  17 01 04 05
               
               
                  nariadenie (ES) č. 882/2004
               
               
                  308 000
               
            
                  Spolu
               
               
                  9 108 000